Li nute s' a stindou (binde d' imådjes)

Et l' nute s' a stindou, c' est ene binde d' imådjes avou les bouyotes e walon askepieye totetirmint pa José Schoovaerts.

Elle a passé come fouyton dins l' Rantoele-gazete, des limeros 99 (2021) a 115 (2025), avou les bouyotes e rfondou trosseyes pa Lucyin Mahin.

 Istwere do pordjet  
L' idêye esteut di fé ene shûte al binde d' imådje «L' avesprêye», k' aveut ddja passé dins l' Rantoele-gazete, e noer et blanc (a pårti do limero 37). Cisse-ciale esteut dedja ene shûte di roman «So l' anuti» da Lorint Hendschel (scrît e 1995, eplaidî e 2006). 

Li sinnario et les desséns da Djozé (José Schoovaerts) avént stî eplaidîs po « Rabulèts », ès gazete éndjolike ki parexha di 1999 a 2009. 

Ciste ouve ci esteut ddja tote fwaite e moes d’ awousse 2006. Ele fourit prezintêye al bate d’ « ouves grafikes u odio » del Federåcion Waloneye-Brussele e 2008, avou des ôtes bindes d’ imådjes (çou ki fjha on live imprimé di 286 pådjes, saetchî a ene dijhinne d’ egzimplaires).

Les tecses des bouyotes estént scrîts e sistinme Feller.

Come dins «L' avesprêye», gn aveut des bouyotes avou ene contrumasse di rdijhaedjes di grands oteurs di belès-letes u d’ filozofeye, come Catule, Verlinne, Nitche, Vilon, Bådlaire, Teyåd d’ Tcherdin et Pascal.

Lucyin Mahin a rmetou les tecses des bouyotes e rfondou walon, et rarindjî les imådjes, l' an 2021.tot fwait li 11 d’ octôbe 2021, so on grand batea, plin d’ otos dins les cåves et d’ djins maskêyes so les ponts, e mier mitan del Mîtrinne Mer, nén lon d’ l’ iye di Côsse, la k’ li spoûle tchereye. Sacwants tecses d' oteurs ont stî rsaetchîs, tot ndè wårdant k’ onk u l’ ôte, håre et hote. Mins les citåcions ont pacô stî rcopieyes ezès pådjes di ces djins la sol Wikipedia walon, tot rahoucant li mwaisse ratournaedje da Schoovaerts.

Li metaedje e coleur et li rcopiaedje des tecses des bouyotes e rfondou s' a fwait pitchote a midjote, tot shuvant les vudindjes del Rantoele-gazete, po tot fini e 2025.

 Plaçaedje dins l' espåce et divins l' tins 
«So l' anuti» finit l' an 1788, a Lene, k' est adon ezès Bas Payis otrichyins. Li mwaisse personaedje, Djustin Colot, k' a stî berôler avou l' årmêye otrichyinne, rivént e s' viyaedje et discovri k' il a on ptit-fi, Emile. E 1795, c' est l' abrocaedje des Francès e l' Walonreye-a-divni. Come si grand-pere, Emile Colot, divnou djonne ome, s' egadje e l' årmêye. Li cene da Napoleyon, ç' côp ci. Dins «L' avesprêye», i va viker l' batreye di Trafalgår di 1805, la k' les Francès ont yeu ene fele dispoûslêye. Mins Emile s' a bén batou. I dmeure cazerné a Cadisse la k' il est rwaitî come on hero.

Shûte ås raploûs d' Wîne, après l' batreye di Brinne-l'-Alou (1815), l' Emile si rtrouve Holandès. I n' a pus rén a fé a Cadisse. I doet rwangnî s’ novea payis, et s' ebarkêye po-z î raler.

Tote l' istwere si passe tins d' leu prumire hale e l' Iye corsike ciste anêye la.

 Sinnario 

 Pî-note 

Nute
Categoreye:Rifondaedje do walon